Armin Van Buuren va susţine, în acest an, la FFestivalul Untold un show unic, exclusiv la nivel mondial, pregătit special pentru fanii evenimentului muzical de la Cluj-Napoca. El va avea şi alţi artişti alături pe scenă, dar va prezenta şi cele mai tari inovaţii în materie de efecte speciale şi producţie audio-video.

Potrivit unui comunicat al organizatorilor, Armin Van Buuren vine cu o supriză pentru fanii Festivalului Untold, la cea de-a cincea ediţie.

"Artistul a creat un show unic, exclusiv la nivel mondial, pregătit special pentru festivalul Untold, “Armin Untold”. Show-ul incredibil va avea de la alţi artişti invitaţi alături de el pe scenă, până la cele mai tari inovaţii în materie de efecte speciale şi producţie audio-video", se arată în comunicat.

Sursa citată menţionează că artistul este cunoscut pentru inovaţie în materie de tehnologia pe care o foloseşte pentru a crea show-uri ca Armin Only şi Armin Only Intense. "Un exemplu a fost introducerea în show-urile sale a unui dispozitiv de control a luminilor prin senzori aplicaţi pe braţele lui, tehnică pe care a adus-o şi în România, la festivalul Untold", au mai afirmat organizatorii festivalului.

Armin van Buuren a promis, încă de anul trecut, că pentru ediţia aniversară din acest an va pregăti un show special pentru fanii din România care, anul trecut au stat mai bine de 8 ore în faţa scenei principale a festivalului Untold.

Festivalul Untold are loc între 1 şi 4 august, la Cluj-Napoca.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.